Ταντουχέπα

Η **Ταντουχέπα** ήταν πριγκίπισσα των Χουρριτών του Μιτάννι, κόρη του βασιλέως Τουσράττα και της συζύγου του Γιουνί, ανεψιά του βασιλέως Αρτασουμάρα. Η θεία της Γκιλουχέπα, αδελφή του Τουσράτα παντρεύτηκε τον Φαραώ της Αιγύπτου Αμένοφις Γ'. Η Ταντουχέπα παντρεύτηκε επίσης τον ίδιο Φαραώ δύο δεκαετίες αργότερα. Ο πατέρας της βασίλευσε την περίοδο 1382-1342 π.Χ. και η ίδια γεννήθηκε το 21ο έτος της βασιλείας του Φαραώ Αμένοφις Γ΄ (περί το 1366 π.Χ.). Δεν υπάρχουν πληροφορίες σχετικά με τα πρώτα της χρόνια, σε ηλικία 15 ετών, το 36ο έτος βασιλείας του Φαραώ (περί το 1352 π.Χ.) ο Τουσράττα έκλεισε συμμαχία με τον Φαραώ και έστειλε την Ταντουχέπα στην Αίγυπτο να τον παντρευτεί. Η Ταντουχέπα καταγράφεται σε 7 από τις 13 Επιστολές της Αμάρνα της περιόδου 1350-1340 π.Χ.
 Ο Τουσράττα ζήτησε από τον Αμένοφις να την κάνει πρώτη επίσημη βασιλικό σύζυγο, θέση την οποία κατείχε μέχρι τότε η βασίλισσα Τίη. Ο Αμένοφις Γ΄ αντίθετα δεν έστειλε ποτέ στον Τουσράττα τα χρυσά αγάλματα της προσφοράς του, όταν πέθανε αιφνίδια ο Φαραώ ο Τουσράττα είχε στείλει ήδη επιστολή διαμαρτυρίας για την έλλειψη εμπιστοσύνης. Ο Τουσράττα έστειλε την κόρη του στην Αίγυπτο με μια σειρά από πλούσια δώρα όπως ένα επιχρυσωμένο άρμα με πολύτιμους λίθους, ένα ζευγάρι άλογα, μια γέννα επιχρυσωμένη με πολύτιμες λίθους, χρυσά υφάσματα, μια σέλα αλόγου επιχρυσωμένη με αετούς και ένα μεγάλο σεντούκι να τα χωρέσει όλα.

Ο Αμένοφις υποσχέθηκε με την σειρά του να στείλει μια σειρά από χρυσά αγάλματα στον Τουσράττα σαν μέλος της γραπτής συμφωνίας αλλά δεν έφτασαν ποτέ στην γη των Μιτάννι. Ο Τουσράτα είχε ζητήσει από τον Αμένοφις Γ΄ με αίτημα να κάνει την κόρη του μεγάλη βασίλισσα στην θέση της βασίλισσας Τίης. Ο Αμένοφις Γ΄ πέθανε αμέσως μετά την άφιξη της Ταντουχέπας στην Αίγυπτο και τον διαδέχθηκε ο γιος του Ακενατόν. Η ύπαρξη της Ταντουχέπας στην Αίγυπτο είναι αποδεδειγμένη από τις επιστολές στις οποίες ο πατέρας της ζητούσε να του στείλουν τα χρυσά αγαλματίδια που του είχε υποσχεθεί ο Αμένοφις Γ΄. Οι μετέπειτα πληροφορίες αναφέρουν ότι η Ταντουχέπα παντρεύτηκε τον ίδιο τον Ακενατόν αλλά αυτό δεν έχει αποδειχθεί.
Μερικοί ιστορικοί ταυτίζουν την Ταντουχέπα με την γνωστή σύζυγο του Ακενατόν Κίγια. Η ιστορία της Κίγια προκύπτει από την πηγή του Νέου Βασιλείου με τίτλο *"Ο θρύλος των δύο αδελφών"*. Η αμφισβητούμενη ιστορία αναφέρει ότι ο Φαραώ ερωτεύτηκε μια ξένη γυναίκα όταν μύρισε τα μαλλιά της, αν η Κίγια ταυτίζεται με την Ταντουχέπα όπως περιγράφεται στις Επιστολές της Αμάρνα σίγουρα είχαν αποκτήσει μια κόρη. Άλλοι συγγραφείς ταυτίζουν την Ταντουχέπα με την διάσημη βασίλισσα Νεφερτίτη, το όνομα της μεταφράζεται ως *"η ξένη που ήρθε"*, προφανός δεν ήταν Αιγύπτια. Άλλοι ταυτίζουν την Τίη σύζυγο του Άυ ως νοσοκόμα της Νεφερτίτης αλλά αυτό είναι άτοπο, μια ξένη πριγκίπισσα που θα ερχόταν στην Αίγυπτο δεν χρειαζόταν νοσοκόμα.

## Παραπομπές



## Πηγές

*Aldred, Cyril, Akhenaten: King of Egypt ,Thames and Hudson, 1991 (paperback)
*Cyril Aldred, The End of the El-'Amārna Period, The Journal of Egyptian Archaeology.
*Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
*William L. Moran, The Amarna Letters, Johns Hopkins University Press, 1992, EA 23.
*Tyldesley, Joyce. Chronicle of the Queens of Egypt. Thames & Hudson. 2006.
*A. L. Frothingham, Jr., Archæological News, The American Journal of Archaeology and of the History of the Fine Arts.
*Tyldesley, Joyce. Nefertiti: Egypt's Sun Queen. Penguin. 1998

Νεφερτιτη
Κατηγορία:18η Αιγυπτιακή Δυναστεία
Κατηγορία:Αρχαία Αίγυπτος